Herbert Ernest Bates
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Herbert Ernest Bates var en britisk forfatter. Han er særlig kjent for sine fortellinger og noveller, blant annet samlingene My Uncle Silas (1939), The Nature of Love (1953) og The Song of the Wren (1972). Mange av de beste er gjengitt i Seven By Five (1963).
Bates skrev også spennende romaner, for eksempel Vinden står mot Frankrike (Originaltittel: Fair Stood the Wind for France, 1944. Norsk oversettelse, 1946). Bates var en stor naturelsker og gav ut skrifter om plante- og dyreliv. Han skrev også en selvbiografi i tre bind, The Vanished World (1969), The Blossoming World (1971) og The World in Ripeness (1972). Les mer i Store norske leksikon Storbritannias litteratur